Visa-luottokortti
**Visa Inc.** on yhdysvaltalainen monikansallinen luottoyhtiö. Yhtiön pääkonttori sijaitsee Foster Cityssä, Kaliforniassa, Yhdysvalloissa.

Visa-kortti
-----------

Visa-luottokortin edeltäjän, paperisen *BankAmericard* -nimisen kortin lanseerasi Yhdysvalloissa 1958 Bank of America. Se oli ensimmäinen yleisluottokortti, jossa oli luotto-ominaisuus. 1970-luvulla kortista tuli kansainvälinen useiden pankkien yhteinen tuote. Kortin nimeksi muutettiin Visa vuonna 1976.

Debit-kortti eli pankkikortti julkaistiin ensi kertaa jo 1975. Se yleistyi 1990-luvulla ja on nykyisin tärkeä osa Visan toimintaa. Visan muita maksukorttituotteita ovat *online*-kortti Visa Electron ja sirullinen pankkikortti *V PAY*; *prepaid*-kortit, joita voi käyttää mm. ladattavina maksukortteina tai lahjakortteina; sekä verkossa käytettävät ns. virtuaaliset kortit, joihin ei liity lainkaan fyysistä korttia. Vuonna 2013 Visa-kortteja oli maailmassa yhteensä 2,1 miljardia. Visa käy noin 24 miljoonassa myyntipisteessä.

Suomessa ensimmäiset Visa-kortit laskettiin liikkeelle 1980-luvun alussa. Suomessa Visa-kortteja on perinteisesti myöntänyt Luottokunta jäsenpankkiensa kautta, mutta ajan saatossa ovat useat pankit (mm. Osuuspankit, Nordea, S-Pankki ja Danske Bank) ottaneet korttien myöntämisen vastuulleen.

Suomessa liikkeellelasketut Visat olivat pitkään ainoastaan maksuaikakortteja. 2000-luvulle siirryttäessä tuli markkinoille ensin maksuaikakorttiin liitettävä luotto-ominaisuus ja vuoden 2005 alusta lähtien myös varsinaiset Visa-luottokortit.

Visa Europe
-----------

Euroopassa Visa toimi yhteistyökumppaninsa Visa Europen kautta. Visa Europe oli jäsenorganisaatio, jonka omistajia ovat eurooppalaiset pankit ja rahoituslaitokset. Vuonna 2015 Visa osti sen 23 miljardilla dollarilla perustamalla yhden maailmanlaajuisen yrityksen.

Lähteet
-------

1. 1 2  Management Team Visa. Viitattu 30.7.2020. (englanniksi)
2. ↑  Visa moving headquarters from San Francisco to Foster City *bizjournals.com*. Viitattu 30.7.2020. (englanniksi)
3. 1 2 3 4  Annual Report 2019 Visa.  Arkistoitu 29.7.2020. Viitattu 30.7.2020. (englanniksi)
4. ↑  The History of Visa Credit Cards. Viitattu 10.9.2013
5. 1 2  Visa Inc.: History of Visa. (Arkistoitu – Internet Archive) Viitattu 11.9.2013
6. ↑  Visa Inc.: Global Presence. (Arkistoitu – Internet Archive) Viitattu 11.9.2013
7. ↑  Helsingin Sanomat 19.2.2014: Pankit: MasterCard ja Visa yhtä hyviä, s. A 27
8. 1 2 3  Sommar, Heidi: Rahat kortilla *Yle*. Viitattu 30.7.2020.
9. ↑  Visa Europe members exploring sale to Visa - WSJ *Reuters*. Viitattu 30.7.2020. (englanniksi)
10. ↑  Naidu, Richa: Visa to buy Visa Europe in deal worth as much as $23 billion *Reuters*. Viitattu 30.7.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Visa (luottoyritys)**.
* Viralliset verkkosivut

|  |  |  |  |  |  |
| --- | --- | --- | --- | --- | --- |
| 

| * n
* k
* m
Yhdysvallat Dow Jones Industrial Average |
| --- |
|  |
| 
* 3M
* American Express
* Amgen
* Apple
* Boeing
* Caterpillar
* Chevron
* Cisco Systems
* Coca-Cola
* Dow Inc.
* Goldman Sachs
* Home Depot
* Honeywell
* Intel
* IBM
* Johnson & Johnson
* JPMorgan Chase
* McDonald’s
* Merck & Co.
* Microsoft
* Nike
* Procter & Gamble
* Salesforce
* The Travelers Companies
* UnitedHealth Group
* Verizon
* Visa
* Walgreens Boots Alliance
* Walmart
* Walt Disney

 |
|  |
| Päivitetty: 5. tammikuuta 2024 |

 |